**РАЗДЕЛ Х:**

**МЕТОДИКА ЗА ОПРЕДЕЛЯНЕ НА**

**КОМПЛЕКСНА ОЦЕНКА НА ОФЕРТИТЕ.**

Настоящата методика представлява съвкупност от правила, които имат за цел да се определи начинът, по който ще се извърши класиране на офертите и ще се определи изпълнителят по настоящата обществена поръчка.

До оценка се допускат само оферти, които отговарят: на изискванията за лично състояние; на критериите за подбор и Предложението за изпълнение на поръчката, отговаря на поставените изисквания от Възложителя.

Предложението за изпълнение на поръчката на участника, следва да отговаря на изискванията на възложителя, посочени в документация за участие, на техническата спецификация и на действащото законодателство, и да е съобразено с предмета на поръчката.

Няма да бъдат оценявани оферти и следва да бъдат предложени за отстраняване в случаите, в които Предложението за изпълнение на поръчката (в цялост или негова съставна част) не отговаря на изискванията на възложителя, посочени в документацията за участие, на техническата спецификация, на действащото законодателство, на техническите изисквания и стандарти или не е съобразено с предмета на поръчката, включително когато липсват данни за установяване на някое от горните изисквания/съответствие.

Офертите на участниците, които отговарят на изискванията на Възложителя, се оценяват въз основа на посочените по-долу критерии.

Критерият за възлагане е **оптимално съотношение качество/цена.**

Класирането на допуснатите до участие оферти се извършва на база на получената за всяка оферта „Комплексна оценка", като сума от оценките по определените в Методиката за оценка показатели.

За оферта с оптимално съотношение качество/цена, ще се счита тази, получила най-висока комплексна оценка.

Участникът, чиято оферта е получила най-висока комплексна оценка **(КО)**, се класира на първо място, а останалите следват в низходящ ред, съгласно съответната им комплексна оценка.

***Максималният брой точки, който може да бъде присъден на участник при определяне на комплексната му оценка е 100 точки.***

***Общата (комплексна) оценка (КО) за всяка оферта се определя, като първоначално се изчисляват присъдените точки по всеки показател. След това всяка оферта получава комплексна оценка изразена в точки по следната формула:***

КО= П1 + П2+ П3

Показателите, по които ще се извършва оценката на офертите и съответно максимално присъдените точки в комплексната оценка, са конкретизирани в таблицата по долу:

|  |  |  |
| --- | --- | --- |
| **№** | **Показатели (П) - наименование** | **Тежест на показателя** |
| **1.** | **Технически преимущества на техниката – П1** | **40** |
| **2.** | **Срок за доставка на техниката – П2** | **10** |
| **3.** | **Предложена цена на техниката – П3** | **50** |
|  | **Общо:** | **100** |

**Показател П1 – „Технически преимущества на техниката”.**

Максималният брой точки по този показател е 40 т.

Предмет на оценяване ще бъдат техническите преимущества на предлаганата техника, оферирана по зададени параметри в съответствие с Техническата спецификация и отразена в „Предложение за изпълнение на поръчката”.

Максималният брой точки получава офертата, която е с предложени най-добри условия по отношение на техническите преимущества на предлаганата техника, респективно техническите характеристики, указана по-долу с абревиатура - Т1, Т2, Т3 и Т4.

Точките по показателя за всяка оферта се изчисляват, като сума от точките получени за П1=Т1+Т2+Т3+Т4, съгласно оценката по техническите характеристики на предлаганата мобилна техника - Т1, Т2, Т3 и Т4, посочено в Таблицата по-долу:

|  |  |  |
| --- | --- | --- |
| **Показател „Технически преимущества на техниката” П1** | **Параметри** | **Максимален брой точки –**  **40 т.** |
| **Технически характеристики (Т1+Т2+Т3+Т4)** |
| **Т1 – ПОЗИЦИЯ 1. ЧЕЛЕН ТОВАРАЧ – 1 БР.** | | **Максимален брой точки - Т1:**  **20 т.** |
| Максимален досег напред (mm) | от 3300 до 3400 | 2 |
| над 3400 | 5 |
| Височина на повдигане (mm) | от 5500 до 5700 | 2 |
| над 5700 | 5 |
| Радиус на завиване (mm) | от 3501 до 3800 | 2 |
| до 3500 | 5 |
| Височина на машината (mm) | от 2001 до 2300 | 2 |
| до 2000 | 5 |
| **Т2 - ПОЗИЦИЯ 2. ЧЕЛЕН ТОВАРАЧ – 1 БР.** | | **Максимален брой точки – Т2:**  **10 т.** |
| Външен радиус на завиване с кофа (mm) | от 4301 до 4500 | 2 |
| до 4300 | 5 |
| Досег при изсипване (mm) | от 725 до 1000 | 2 |
| над 1000 | 5 |
| **Т3 - ПОЗИЦИЯ 3. КАМИОН - МУЛТИЛИФТ – 1 БР.** | | **Максимален брой точки – Т3:**  **6 т.** |
| Вътрешна ширина на кабината (mm) | от 2000 до 2050 | 1 |
| над 2050 | 3 |
| Повдигателен капацитет на надстройката (kg) | от 6000 до 8000 | 1 |
| над 8000 | 3 |
| **Т4 - ПОЗИЦИЯ 4. ЕЛЕКТРОКАР – 2 БР** | | **Максимален брой точки – Т4:**  **4 т.** |
| Височина на повдигане, h3 (mm) | от 3300 до 3500 | 1 |
| над 3500 | 2 |
| Товароподемност (kg) | от 1500 до 1700 | 1 |
| над 1700 | 2 |
| **Общо точки по Показател П1 – Технически преимущества на техниката:** | **П1 = Т1+Т2+Т3+Т4** | |

**Показател П2- „Срок за доставка на техниката”.**

С този показател се оценява предложения от участниците срок за доставка на техниката.

Срокът за доставка не може да бъде по-кратък от 30 (тридесет) календарни дни и/или по-дълъг от 90 (деветдесет) календарни дни, считано от датата, следваща датата на получаване на писмено известие за доставка от Възложителя. Срок, който е по-малък от 30 (тридесет) календарни се счита за недействителен, предвид на което подобно предложение няма да се оценява и съответният участник ще бъде отстраняван.

Срокът за доставка се посочва в дни и следва да е цяло число.

Числов израз на оценката по този показател са точките, които се изчисляват по следната формула:

**П1 = Cmin / Сп х 10**

където:

„С min” е най-краткият предложен срок за доставка.

„Сп” е предложеният срок за доставка на оценяваната оферта.

„10” е тежестта на показателя в комплексната оценка.

Максимален брой точки на показател П2 = 10 точки.

**Показател (П3) - „Предложена цена на техниката”**

С този показател се оценява предложената цена за изпълнение на поръчката. Предмет на оценяване ще бъде цената за доставка на техниката, описана в Техническата спецификация и отразена в ценовото предложение.

Числов израз на оценката по този показател са точките, които се изчисляват по следната формула:

**П3= Cmin / Сп х 50**

където:

„С min” е предложената най-ниска цена за изпълнение на поръчката.

„Сп” е предложената цена за изпълнение на поръчката на оценяваната оферта.

„50” е тежестта на показателя в комплексната оценка.

Максимален брой точки на показател П3 = 50 точки.

**ВАЖНО!**

При оценка на всеки един от показателите Комисията изчислява точките с точност до втория знак, след десетичната запетая.

В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви, Комисията провежда публично жребий за определяне на изпълнител между класираните на първо място оферти.